થાણે: દિવ્યાંગ પુત્રીને ત્રાસ આપનારા જમાઈને સમજાવવા ગયેલી સાસુને જમાઈએ જ ઈમારતના પહેલા માળેથી નીચે ફેંકી દીધી હોવાની ઘટના ઘોડબંદર રોડ પરના પૉશ કૉમ્પ્લેક્સમાં બની હતી. ગંભીર ઇજાને કારણે વૃદ્ધ સાસુનું મોત નીપજતાં પોલીસે હત્યાનો ગુનો નોંધી જમાઈની ધરપકડ કરી હતી. કાસારવડવલી પોલીસે ધરપકડ કરેલા આરોપીની ઓળખ અંકુશ ભટ્ટી (૩૨) તરીકે થઈ હતી. કોર્ટે આરોપીને ૧૫ સપ્ટેમ્બર સુધીની પોલીસ કસ્ટડી ફટકારી હોઈ પોલીસ તેની વધુ પૂછપરછ કરી રહી છે.